ОБЩИ УСЛОВИЯ 
НА 
КЛУБНА КАРТА “MR.BRICOLAGE”
 
[bookmark: _Hlk216355072]1. Настоящите Общи условия (наричани по-долу „Общи условия“) уреждат правилата за издаване и използване на Клубна карта Mr.Bricolage.
 
[bookmark: _Hlk216451439]2. Клубна карта Mr.Bricolage се издава от и е собственост на търговско дружество „Доверие Брико“ АД, ЕИК 130006992, със седалище и адрес на управление: гр. София, бул. Цариградско шосе № 115, представлявано от Андрей Евтимов – изпълнителен директор. 
За контакт: doverie-brico@mr-bricolage.bg; телефон: 070088111
 
[bookmark: _Hlk216451388][bookmark: _Hlk216355384]3. Клубна карта Mr.Bricolage дава възможност на титуляра й да получи отстъпка върху цената на определени продукти и услуги при покупката им  във физическите магазини Mr.Bricolage на територията на Република България. 
[bookmark: _Hlk216338761][bookmark: _Hlk216355822]Клубна карта Mr.Bricolage не може да бъде използвана при покупка на продукти и услуги в онлайн магазина на „Доверие Брико“ АД на https://www.mr-bricolage.bg. 

4. Размерът на отстъпката се определя като процент от цената на стоката или услугата или по друг начин, определен от издателя на Клубната карта Мr.Bricolage. 
[bookmark: _Hlk216360423]Размерът на отстъпката се определя индивидуално при издаване на картата и може да бъде различен за различните титуляри на Клубна карта Мr.Bricolage. 

[bookmark: _Hlk216356296]5. Отстъпката по Клубна карта Mr.Bricolage не важи за стоки и услуги с намалена цена, за стоки и услуги в промоция, за стоки и услуги, които са включени в рекламните брошури на „Доверие Брико“ АД, за стоки с означение „Продукт на фокус“ и „Продукт от брошурата“, при закупуване на подаръчен ваучер, както и за стоки и услуги, които се предлагат в магазините Mr.Bricolage от наши партньори. 

Под “Стоки/услуги в промоция” се разбира стоки/услуги, които се предлагат за продажба с отстъпка (включително фиксирана отстъпка, отстъпка при закупуване на определено количество, отстъпка при покупка над определена стойност, отстъпка за мостра или друга отстъпка) или при преференциални условия (включително пакетна оферта, предоставяне на допълнителна стока или услуга безплатно или други преференциални условия).

[bookmark: _Hlk233964606]6. С използването на Клубната карта Mr.Bricolage лицето потвърждава, че е съгласно с Общите условия на клубна карта Mr.Bricolage, публикувани на https://www.mr-bricolage.bg. В случай, че титулярът на клубната карта не е съгласен с нейните Общите условия, той следва да се откаже от заявяването на нова клубна карта или да прекрати незабавно участието си в клубната програма като върне вече издадената му клубна карта на нейния издател „Доверие Брико“ АД.  

7. Клубна карта Mr.Bricolage се издава на физически лица на възраст над 18 години, както и на юридически лица. Физическо лице под 18 години няма право да получи клубна карта.
[bookmark: _Hlk216356338]Клубната карта Mr.Bricolage се издава по преценка на „Доверие Брико“ АД и не е достъпна за всички лица, които изразяват желание за получаване. Издателят си запазва правото да одобрява или отказва издаването на Клубна карта Mr.Bricolage на кандидатите по свое усмотрение, без да е задължен да посочва конкретни причини за отказ.

[bookmark: _Hlk234565837]8. Клубна карта Mr.Bricolage се използва от нейния титуляр. Титулярът на Клубната карта Mr.Bricolage няма право да преотстъпва или прехвърля на трети лица ползването на клубната карта. Счита се, че всяко използване на клубната карта, всички действия или изявления направени с клубната карта или във връзка с клубната карта, са направени от нейния титуляр. Под “титуляр” на клубната карта Mr.Bricolage се разбира лицето (физическо или юридическо), което е заявило издаването на клубната карта и чиито данни са посочени във формуляра за издаване на клубната карта.

9. Клубна карта Mr.Bricolage се издава на физически носител. Издадената на физически носител клубна карта може да се използва на физически носител или в електронен формат чрез дигитализирането й  в мобилното приложение Cardbox съгласно т. 12 и т. 13 по-долу.  

[bookmark: _Hlk216352605][bookmark: _Hlk216355644][bookmark: _Hlk216449709]10. Клубна карта Mr.Bricolage се издава на място в магазин от веригата Mr.Bricolage след подаване на попълнено и подписано Заявление за издаване на Клубна карта Mr.Bricolage. Всички полета в Заявлението за издаване на Клубна карта Mr.Bricolage, обозначени със звездичка *, следва да бъдат задължително попълнени. Предоставените от лицето лични данни се обработват за целите, по начините и в сроковете, посочени в Задължителната информация за правата на лицата по защита на личните данни на титулярите на Клубна карта Mr.Bricolage, публикувана на https://www.mr-bricolage.bg.

[bookmark: _Hlk216355707]11. Данните, попълнени в Заявлението за издаване на Клубна карта Mr.Bricolage, следва да бъдат актуални, верни, пълни и точни. „Доверие Брико“ АД не носи отговорност, ако в резултат на предоставени непълни и/или неверни данни, лице не може получи Клубна карта Mr.Bricolage и/или не може да се възползва от предлаганите от клубната карта предимства.
 
[bookmark: _Hlk216359150][bookmark: _Hlk216352512]12. В случай, че клиентът желае да използва Клубната карта Mr.Bricolage в електронен формат, той трябва да свали и да се регистрира в мобилното приложение Cardbox. Клубна карта Mr.Bricolage се интегрира в клиентския профил на титуляра й в мобилното приложение Cardbox и може да се ползва само при покупка във физически магазин от веригата Mr.Bricolage.
13. Мобилното приложение Cardbox е собственост на търговско дружество “Кардбокс” АД (ЕИК 204390133, седалище и адрес на управление: гр. София 1000, бул. “Александър Стамболийски” № 84-85, ет.5, офис №23). „Доверие Брико“ АД не носи отговорност за функционалността, достъпността или поддръжката на мобилното приложение Cardbox, както и за политиките, процедурите или условията, определени от неговия собственик. Титулярът на Клубна карта Mr.Bricolage следва да се запознае и да приеме Общите условия и Политиката за поверителност на личните данни на мобилното приложение Cardbox, които са независими от настоящите Общи условия и Задължителната информация за правата на лицата по защита на личните данни на титулярите на клубна карта  Mr.Bricolage на „Доверие Брико“ АД.
[bookmark: _Hlk216355865]14. Издаването на Клубна карта Mr.Bricolage е безплатно.
   
15. При покупка във физически магазин от веригата Mr.Bricolage отстъпката се предоставя, след като титулярът на Клубна карта Mr.Bricolage я предостави на касата преди приключване на касовата операция и издаване на касовия бон. 

За стоки по поръчка отстъпката по клубната карта не се предоставя на каса. Когато клиентът има право на такава отстъпка, тя се прилага ръчно от служител на сектор „Информация“ при оформяне на заявката за поръчката.

16. Клубна карта Mr.Bricolage не е кредитна или дебитна карта и с нея не могат да се извършват финансови операции.
  
[bookmark: _Hlk216355932]17. Ползването на Клубна карта Mr.Bricolage е възможно във всички физически магазини от веригата Mr.Bricolage на територията на Република България.
 
[bookmark: _Hlk216356014][bookmark: _Hlk216356030]18. „Доверие Брико“ АД не носи отговорност за претърпени от титуляра на Клубна карта Mr.Bricolage загуби и/или вреди вследствие на изгубена, открадната или повредена физическа карта. В случай че на касата в магазин картата не може да бъде сканирана поради повреда (напр. драскотина, деформация, нечетим баркод и др.), титулярът й не може да се възползва от отстъпката за конкретната покупка нито в момента на пазаруване, нито впоследствие.
  
[bookmark: _Hlk216356058]19. „Доверие Брико“ АД не носи отговорност, ако титуляр не може да се възползва от предимствата на Клубна карта Mr.Bricolage поради технически причини (техническа поддръжка на системата, техническа неизправност, форсмажор и др.). 
 
20. Клубната карта Мr.Bricolage е безсрочна, освен ако на нея изрично не е посочено друго. „Доверие Брико“ АД си запазва правото да прекрати валидността на картата по всяко време без предизвестие.

[bookmark: _Hlk216356080]21. „Доверие Брико“ АД си запазва правото да променя настоящите Общи условия, в т.ч. условията за ползване на Клубна карта Mr.Bricolage, както и да прекрати програмата по всяко време без предизвестие. Промените в Общите условия влизат в сила от публикуването им на уебсайта https://www.mr-bricolage.bg. Ако титулярът на клубната карта не е съгласен с промените в Общите условия, той има право да прекрати участието си в програмата като върне клубната си карта на нейния издател „Доверие Брико“ АД. Ако титулярът не е върнал клубната си карта се счита, че приема променените Общи условия. 
 
22. Актуалните действащи Общи условия за ползване на Клубна карта Mr.Bricolage, както и Задължителната информация за правата на лицата по защита на личните данни на титулярите на Клубна карта Mr.Bricolage са публикувани на https://www.mr-bricolage.bg. 


